Günəşli vadinin serenadası

Günəşli vadinin serenadası () — baş rollarda Sonya Heni, Con Peyn, Lin Bari və Milton Berlenin oynadığı 1941-ci ildə çəkilmiş musiqili film. Bu filmdə həmçinin Qlenn Miller və orkestri də rol almışdır.

 Məzmun 
Dağ-xizək kurortunun sahibi cənab Morri mövsümi işə Fila Korinin məşhur orkestrini dəvət etməyi qərara alır. Musiqiçilər razılaşırlar. Dağ-xizək kurortunda "Günəşli vadi" əyləncəyə ruh verir, hər kəsə sevinc bəxş edir; lakin vadinin sərhədində müharibə sədaları eşidilir. Orkestrin musiqiçiləri müharibə nəticəsində qaçqın olanlardan birinin qəyyumu olmağı arzu edirlər. Elə güman edirlər ki, bu, onlara elə də böyük yük olmayan kiçik yaşlı bir uşaq olacaq. Amma onların bəxtinə olduqca gözəl, gənc bir qız – Karen Benson düşür. İş elə gətirir ki, Karen həmin dəstədəki məşhur bir müğənniyə aşiq olmuş musiqiçiyə vurulur. "Günəşli vadi" kurortunda Karen vurulduğu oğlanı cəlb etmək üçün xizəkdə məmnuniyyətlə öz məharətini göstərir. Film onların qarşılıqlı məhəbbəti ilə başa çatır.  

 Film haqqında 
 "Günəşli vadinin serenadası" Qlenn Millerin orkestrinin iştirak etdiyi iki filmdən birincisidir.
 Norveçli Sonya Heni fiqurlu konkisürmə üzrə üçqat olimpiya çempionu olmuşdur. O,  filmdə buz üstündə 3 nömrə göstərməyi arzulayırdı. Lakin 2 səhnə çəkildi. Filmin prodüseri Derril F. Zanuk Sonya Heniyə 3 nömrənin pulunu ödəməli olduğunu söyləyəndə qız əlacsız qalıb bundan imtina etdi.
 "Günəşli vadinin serenadası" Qlenn Millerin aktyor kimi kinoda ilk roludur. İkinci və sonuncu rolunu isə 1 il sonra "Orkestr üzvlərinin arvadları" filmində ifa edir. Qlenn Miller 2 il sonra aviaqəza zamanı həlak olur.
 "Günəşli vadinin serenadası" filmi əvvəlcə Aydaho ştatındakı yeni dağ-xizək kurortu olan "Günəşli vadi" üçün reklam roliki kimi nəzərdə tutulmuşdu. Lakin Millerin istedadı və Hemberstounun təşəbbüskarlığı sayəsində bu ekran nümunəsi tammetrajlı bədii filmə çevrildi.

 Filmin heyəti 

 Film üzərində işləyənlər 
Ssenari müəllifləri : Robert Ellis, Helen Loqan
Rejissor : Brüs Hamberstoun
Operator : Edvard Kroncager
Bəstəkarlar : Mak Qordon, Harri Uorren
Prodüser : Milton Sperlinq

 Rollarda 
 Aktyor  Rol Sonya Heni  Karen Benson Con Peyn   Ted Skott Qlenn Miller   Fil Kori Milton Berl   Nifti Allen Linn Bari  Vivyen Doun Coan Devis   Doroti Dendric  rəqs edən qız

Kateqoriya:ABŞ filmləri
Kateqoriya:Tammetrajlı bədii filmlər
Kateqoriya:Ağ-qara filmlər
Kateqoriya:Musiqili filmlər
Kateqoriya:Brüs Hamberstounun filmləri
Kateqoriya:1941-ci ilin filmləri
Kateqoriya:20th Century Fox filmləri
Kateqoriya:ABŞ-nin ağ-qara filmləri
Kateqoriya:ABŞ-nin musiqili filmləri
Kateqoriya:ABŞ-nin musiqili komediya filmləri